koeldrank dieet | Health24
Posted by: maatjie | 2009/07/01
My seun (nie baie slim), voorheen gediagnoseer as disleksies en was in n spesiale skool, gee my geweldige probleme tans.
Hy is 33 jaar oud, werk net af en toe minder ingewikkelde tipe werkies, en ook net vir kort tydjies dan loop hy.
Ons het nou getrek van n klein Vrystaantse plekkie na my suster in Pretoria. Hier het hy n drywerswerkie gekry. Laas Maandag n klein ongelukkie met ander voertuig, geen skade aan die voertuie nie, maar sedertdien is hy in n vreeslike toestand. Hy tree op soos n geestes versteurde. Verstaan nie as mens met hom praat nie, eet niks soos in niks nie. Hy drink van laas Woensdag af net koeldrank en eet net mooi niks nie. Vandag kan hy nie eers sy broer, ens onthou nie. Hy is soos n dwaalgees. Sy asem ruik verskriklik. Hy is so deurmekaar soos nog iets, en weier om sy Ativan te drink wat hy op n geleentheid gekry het nie. Kan dit wees dat hy so deurmekaar is a.g.v. die feit dat hy nie eet nie, en hoekom? Doen dit ook iets aan die geheue?
Ek is raadop en sal hom maar na die Staatshospitaal vat en hoop vir hulp,maar sal dit waardeer om u antwoord te kry.
Neem hom asb na 'n staatshospitaal so gou moontlik - die deurmekaarheid, en slegte asem kan dui op ketose ( erge lae bloedsuiker agv min eet maar ook dalk agv lae weefselsuiker in diabete) en sy bloedsoute mag ook deurmekaar wees - hulle moet waarskynlik 'n paar bloedtoetse doen. Hy mag dalk ook nou 'n psigose hê wat sy snaakse gedrag verduidelik. Laat weet my hoe dit gaan?